গান স্যালুটে সঙ্গীতশিল্পী প্রতুল মুখোপাধ্যায়কে শেষ বিদায়

কলকাতা: আজ বিশিষ্ট সঙ্গীতশিল্পী প্রতুল মুখোপাধ্যায়কে (Eminent Musician Pratul Mukhopadhyay)   গান স্যালুটে শেষ বিদায় জানানো হল। রবীন্দ্র সদনে গান স্যালুট (Gun Salute) দেওয়া হয়। উপস্থিত ছিলেন মুখ্যমন্ত্রী মমতা বন্দ্যোপাধ্যায় (Cm Mamata Banerjee) । মুখ্যমন্ত্রী জানিয়েছেন, এই বিদায় সাময়িক, শিল্পী আমাদের মাঝে চিরস্মরণীয় হয়ে থাকবেন।

আজ সকালেই জীবনাবসান হয় এই প্রখ্যাত শিল্পীর। জানুয়ারি মাসের প্রথম সপ্তাহ থেকেই হাসপাতালে চিকিৎসাধীন ছিলেন প্রতুল মুখোপাধ্যায়। সম্প্রতি অবস্থা আশঙ্কাজনক হওয়ায় ভেন্টিলেশনে ছিলেন তিনি। শনিবার সকাল ১০টায় থেমে যায় শিল্পীর হৃদয়ের স্পন্দন। শিল্পীর মৃত্যুতে শোকস্তব্ধ মুখ্যমন্ত্রী মমতা বন্দ্যোপাধ্যায়।

আরও পড়ুন: থেমে গেল ‘বাংলার গান’, প্রয়াত প্রতুল মুখোপাধ্যায়

শিল্পীর স্মৃতিচারণায় মুখ্যমন্ত্রী বলেন, ‘খবর শোনার পর আসতে বাধ্য হয়েছি, না এসে উপায় ছিল না। যেদিন থেকে তিনি হাসপাতালে ভর্তি, আমি খবর নিয়েছি। চিকিৎসকরা অনেক চেষ্টা করেছিল। খবরটা পাওয়ার পর থেকেই খুব কষ্ট হয়েছে। নিজেকে সামলাতে পারিনি। তবে মুখ্যমন্ত্রীর কথায়, তাঁকে সাময়িক বিদায় জানালেন তাঁরা। কারণ সঙ্গীতশিল্পী আজীবন সকলের মনে থেকে যাবেন।

মুখ্যমন্ত্রী জানান, খুব অসুস্থ ছিলেন প্রতুল মুখোপাধ্যায়। চিকিৎসকরা আপ্রাণ চেষ্টা করেছিলেন। শুক্রবার মধ্যরাতে তাঁর প্রেসার হঠাৎ অনেক কমে যায়। শনিবার সকালেই সেই খারাপ খবরটাই আসে।

মুখ্যমন্ত্রী বলেন, এমন মানুষ আর আসবেন কিনা পৃথিবীতে আমি জানি না। তাঁর গান চির স্মরণীয় হয়ে থাকবে।’

দেখুন অন্য খবর: